cyanic-selkie/wikianc huggingface dataset:
623 Chimaera
623 Chimaera er en hovedbelteasteroide. Den ble oppdaga den 22. januar 1907 av K. Lohnert fra Landessternwarte Heidelberg-Königstuhl i Heidelberg. Den er oppkalt etter fjellet Khimaira i Lykia, som ifølge antikke kilder inspirerte historiene om fabeldyret kimæren.
HTC S740
HTC S740 er en Windows Mobile-basert mobiltelefon (smartphone) som blir produsert av HTC. Den ble lansert i 2008.
S740 er en etterfølger av S710 og S730, og er en skyvetelefon med fullt QWERTY-tastatur.
Ludwig Knoop
Johann Ludwig Knoop (født 5. mai 1821 i Bremen i Tyskland, død 16. august 1894 i Bremen), var en kjøpmann og entreprenør innenfor bomullsindustrien.
Liv og virke
Han studerte i Bremen, og lærte bomullsindustrien i selskapet De Jersey & Co i Manchester, England. Han dro til Moskva som assistent til firmaets agent Franz Holzhauer i 1840. Samme år etablerte han det første elektrisk drevne bomullsbedriften i Russland.
I 1852 grunnla han L Knoop & Co. I 1857 bygget han det største bomullspinneriet i Europa på Kreenholm (nåværende: Kreenholmi Valduse) ved Narva i Estland. Selskapet hadde i begynnelsen ca. 4 500 ansatte, og på det meste over 12 000 ansatte. Fabrikken hadde nesten en halv million bomullsspoler drevet av vannkraft. Utbyggingen skjedde i Narva hovdesaklig pga. lave lønninger og lokalisering i nærheten av en foss i Narvaelven.
Knoop ble etterhvert ansvarlig for å opprette 187 spinnerier på russisk territorium.
Dyrepleier
En dyrepleier jobber hovedsakelig i dyreklinikker og forsøksdyrlaboratorier, men de er også etterspurt på andre felt som er relatert til veterinærmedisin. Mange jobber for eksempel i fôr- og utstyrsbransjen, innen forsikring av dyr, eller i legemiddelsektoren.
Ludwig Knoop
Liv og virke
Han ble adlet som baron av tsar Alexander II i 1877. Han døde den 16. august 1894 på St Magnus i Bremen.
Dyrepleier
Dyrepleiere er «dyresykepleiere». I en veterinærklinikk vil hovedansvaret være å assistere veterinæren i alt fra enkle undersøkelser til større operasjoner. De kan fungere som resepsjonister, gjøre laboratorieundersøkelser, ha ansvar for renhold og butikkdrift og svare på svært mange av spørsmålene dyreeiere har innen fôring, håndtering og behandling av dyrene sine. De har dermed mye ansvar, men i motsetning til en veterinær kan en dyrepleier ikke behandle pasienter, diagnostisere sykdom eller gjennomføre medisinske prosedyrer på pasienter. Men under tilsyn av veterinær som har sikret seg at dyrepleieren har god nok opplæring kan dyrepleieren utføre praktiske oppgaver som å behandle pasienter og overvåke anestesi.
Norge
Dyrepleier er i Norge en beskyttet arbeidstittel som benyttes av personer som har autorisasjon som dyrepleier utstedt av Mattilsynet.
Utdanning
I Norge er det Veterinærhøgskolen ved Norges miljø- og biovitenskapelige universitet (NMBU) og Nord universitet som utdanner dyrepleiere. Studiet er et bachelorstudium og går over seks semestre, og inkluderer perioder med praksis og en fordypningsoppgave. For å søke på studieplass kreves generell studiekompetanse (Nord) og generell studiekompetanse med realfagskrav ved Veterinærhøgskolen-NMBU. Veterinærhøgskolen-NMBU og Nord tar i dag inn bare omtrent 30 dyrepleierstudenter hver per studieår, noe som kan gjøre det vanskelig å komme inn på studiet.
Mange norske studenter som ikke fikk plass i Norge har tidligere reist til Kolding i Danmark. Der gikk de på en teknisk skole som heter Hansenberg. Dyrepleierstudiet tok 3 år + 10 uker og inkluderte lange praksisperioder avløst av 5 perioder med 10 uker utdannelse (-teoretisk og praktisk) ved skolen i Kolding. Fra og med juli 2016 kvalifiserer ikke utdanningen i Danmark til autorisasjon i Norge.
I tillegg til Norge er det mulig å utdanne seg i mange andre land, som for eksempel Storbritannia og USA. I noen land tilbys bachelorgrader, mens i andre foregår utdanningen på nivå med videregående skole. Hvis man ønsker å utdanne seg i utlandet bør man undersøke om den utdanningen man vurderer kvalifiserer til autorisasjon i Norge, da Mattilsynet stiller strenge krav til utdanning.
Organisasjoner
Mange norske dyrepleiere er medlemmer av Norsk Dyrepleier og Assistent Forening (NDAF), og Fagforbundet gjorde det i 2006 mulig for dyrepleiere å organisere seg hos dem, under seksjon Samferdsel og Teknisk. NDAF arbeider også med å samordne definisjonen av en dyrepleier internasjonalt. I tillegg arrangerer de kurs og konferanser for dyrepleiere hvert år. I 2021 dannet også Akademikerforbundet medlemsorganisering med fag- og interessegruppen DiA (Dyrepleierne i Akademikerforbundet).
Schwabisk
Schwabisk (Schwäbisch) er en av de alemanniske dialektene av høytysk og tales i regionen Schwaben. Schwaben dekker store deler av den tyske delstaten Baden-Württemberg (inkludert hovedstaden Stuttgart i distriktet kjent som Schwabisk Alb) og det sørvestre delen av delstaten Bayern. Schwabisk blir også snakket av tyske minoritetsgrupper i Ungarn, tidligere Jugoslavia, Romania og den tidligere Sovjetunionen
Dialektene innen det schwabiske språk spenner fra standarden i Stuttgart til de noe forskjellige dialektene på landet. Eldre folk kan ofte si den eksakte landsbyen en person kommer fra bare ved å høre dialekten deres.
Schwabisk er vanskelig å forstå for dem som snakker standardtysk. Vokabularet er også noe forskjellig fra det standardtyske (eks: syltetøy på standardtysk er Marmelade mens det på schwabisk blir Gsälz).
Erste Allgemeine Verunsicherung
EAV (Erste Allgemeine Verunsicherung) er et band fra Østerrike som startet opp i 1977. De hadde i starten juridiske problemer, da navnet er en parodi på et forsikringsselskap.
1700 Zvezdara
1700 Zvezdara er en hovedbelteasteroide. Den ble oppdaget 27. august 1940 av Petar Đjurković ved Beograd.
Morokulien
Morokulien er et seks mål stort område på riksgrensen mellom Norge og Sverige, der den norske riksvei 2 møter den svenske riksväg 61 fra henholdsvis Eidskog kommune i Innlandet og Eda kommune i Värmland. Grensebanen krysser også grensen ved Morokulien. Grenseovergangen ved Morokulien er etter Svinesund den mest trafikkerte grenseovergangen mellom Norge og Sverige.
Fredsplassen
I forbindelse med markeringen av 100 år med fred mellom Norge og Sverige i 1914 ble et 18 meter høyt granittmonument skapt av steinhuggeren Johansen Berglund reist midt på grensen. Fredsmonumentet består av to søyler, én på hver side av grenselinjen, men med felles fundament. På toppen står to figurer som holder hverandre i hendene på tvers av grensen. Freden mellom naborikene siden unionen mellom Sverige og Norge ble inngått i 1814, ble heller ikke brutt under unionsoppløsninga 1905, men samme uke som monumentet ble reist, brøyt første verdenskrig ut. Under andre verdenskrig var Fredsplassen den eneste plassen der svensk-norske par kunne gifte seg.
Fredsplassen er Eidskog kommunes tusenårssted.
Morokulien
Navnet Morokulien ble skapt i 1959 av radiomannen Lennart Hyland fra Sverige og Randi Kolstad fra Norge i forbindelse med et radioprogram som het Över alla gränser. Navnet er bygget opp av det norske ordet moro og det svenske ordet kul, som begge har samme betydning. Hyland utropte Morokulien til en egen stat med seg selv som statssjef. Ingen har siden tatt dette alvorlig, men det er mulig å få kjøpt morokuliske pass i butikken i infosenteret. Passets legitimitet er riktignok tvilsomt med tanke på at hvem som helst kan kjøpe et og at ingen annen stat har anerkjent Morokulien.
Annet
Foruten fredsmonumentet finnes det flere andre attraksjoner og fasiliteter på Morokulien. Infosenteret, som også ligger midt på grensen, selger souvenirer og sørger for guiding. I tillegg er det et sted for formidling av arbeid på tvers av grensen. Morokulien har også campingplass, bensinstasjon og to vertshus.
På svensk side ligger tettstedet Eda glasbruk, og på norsk side Magnor, som er siste stasjon på Kongsvingerbanen. Begge har tradisjoner innen glassproduksjon.
Grorud Jernvarefabrikk
Grorud Jernvarefabrik var en norsk bedrift som fra starten produserte bygningsbeslag, hengsler, låser og ankerjern. Senere drev den også med fjærproduksjon, samt produksjon av selepinnen Ideal, i tillegg til en rekke andre produkter for industri og husholdninger.
Bedriften ble grunnlagt i 1917 av Ragnvald Bratz, som var administrerende direktør 1917–1961. Grunnleggerens sønn, Jens-Halvard Bratz, var deretter administrerende direktør 1961–1981, og han ble i sin tur etterfulgt av broren Bjørn Olaf Bratz 1981–1992.
I 1960 startet Grorud produksjon i Consett, England, og opplevde siden voldsom ekspansjon. Fabrikken var i Bratz-familiens eie frem til 1996, da den ble overtatt av det svenske låskonsernet Assa Abloy. Grorud Jernvarefabrik ble i 1999 slått sammen med søsterselskapet TrioVing og produksjonen nedlagt. Grorud-navnet lever imidlertid videre i Storbritannia som Grorud Engineering Ltd.
Nattvatnet
Nattvatnet (nordsamisk: Idjajávri) er en innsjø i Karasjok kommune i Finnmark. Den ligger rundt 20 kilometer nordvest for tettstedet Karasjok. Innsjøen består av to deler som er forbundet med et smalt sund omtrent på midten. Europaveg 6 går i bro over dette sundet. Nattvatnet har utløp mot øst til Váljohka, ei sideelv til Tana.
Wildenvey (album)
Wildenvey er et musikkalbum utgitt av Magnus Grønneberg i 2001 som inneholder tonesettinger av elleve dikt av Herman Wildenvey.
Wheeler-demningen
Wheeler-demningen er en demning med vannkraftverk (tradisjonelt elvekraftverk) på Tennessee River i Lawrence County, delstaten Alabama i USA. Det har en installert produksjonskapasitet på 404 MW, fordelt på 11 turbiner.
624 Hektor
624 Hektor er en gresk jupitertrojan og ligger i L4-lagrangepunktet til Jupiter. Den har således noenlunde samme omløpstid og avstand til sola som planeten. Den ble oppdaga den 10. februar 1907 av August Kopff fra Landessternwarte Heidelberg-Königstuhl i Heidelberg. Den er oppkalt etter Hektor fra gresk mytologi.
Cushings sykdom
Cushings sykdom eller Cushings syndrom er en gruppe symptomer som fremkommer ved dannelsen av for mye kortison og andre hormoner i organismen. Mb Cushing (Cushings sykdom) eller endogent Cushings syndrom skyldes en svulst i hypofysen (hjernevedhenget) som produserer et binyrestimulerende stoff (ACTH).
Symptomene omfatter fedme som begrenser seg til ansiktet og selve kroppen, muskelsvekkelse, tap av kalk fra knoklene, høyt blodtrykk, tilbakeholdelse av salt og vann i kroppen, for mye sukker i kroppen og til slutt utskillelse av sukker i urinen. Pasienten får dessuten ofte krum rygg, nedsatt kjønnsfunksjon og blir hårete.
Overproduksjon av disse hormonene kan skyldes en svulst som er under utvikling i binyrene, forsterket nydannelse av vev i binyrebarken eller en svulst i hypofysen. Tilstanden kan også oppstå ved langvarig inntak av store doser kortison.
Behandlingen består i enten operativ fjerning av svulsten eller ved å fjerne den ved røntgenbehandling av svulsten eller det nydannede vevet. Tilstanden ble først observert av legen Harvey Cushing i 1932.
Skule Storheill
Skule Valentin Storheill (født 17. august 1907 i Brønnøysund, død 25. november 1992) var norsk sjømilitær offiser og viseadmiral. Han utmerket seg under andre verdenskrig og ble tildelt Krigskorset, Norges fremste utmerkelse.
Cushings sykdom
Referanser
Хвороба Кушинга
Skule Storheill
I juni 1940 var han som løytnant norsk sambandsoffiser ombord på HMS «Devonshire» da skipet evakuerte Kong Haakon VII og kronprins Olav fra Tromsø til Storbritannia. Som kapteinløytnant var han skipssjef på den meritterte jageren i S-klassen KNM «Stord». Han ble etter andre verdenskrig øverstkommanderende for Nord-Norge med tittel viseadmiral, først stasjonert i Harstad og fra 1963 i Bodø. Etter at han gikk av som admiral var han en mye benyttet foredragsholder. Han uttalte seg da ofte kritisk om nedbyggingen av det norske forsvaret.
Utmerkelser
Storheill ble i 1942 tildelt Norges høyeste utmerkelse, Krigskorset for sin ledelse av jageren «St Albans», som 3. august 1941 senket en tysk ubåt i Atlanterhavet.
Annet
Storheill har gaten Adm. Storheills gate og Skules Vei i Brønnøysund oppkalt etter seg. Storheill var bror til Inge Storheill.
Det islandske høylandet
Det islandske høylandet dekker det meste av de indre områdene av Island. Det ligger stort sett i en høyde over 400-500 meter og er stort sett ikke bebodd. Området får lite regn eller snø og vannet som kommer blir ikke værende lenge på bakken. Området er derfor hovedsakelig en ørken med grå, svart eller brun jord, lava og vulkansk aske. Et par oaseliknende områder, som Herðubreiðarlindir nær Askja ligger nær elvene.
Islendingene deler høylandet opp i:
Store deler av høylandet har vulkansk aktivitet, som Landmannalaugar og området rundt Askja og Herðubreið. Høylandet kan bare krysses om sommeren (juni til august). Resten av året er veiene stengt. De mest kjente veiene på høylandet er Kaldidalur, Kjölur og Sprengisandur. De fleste av veiene krever firehjulsdrevet kjøretøy for å krysse elvene. Kjölur kan derimot brukes av vanlige biler og er derfor en populær rute.
Finnfjordvatnet
Finnfjordvatnet (nordsamisk: Várevuoljávri) er en innsjø i kommunene Målselv, Sørreisa og Senja, øst for Finnsnes i Troms og Finnmark.
Håelva
Håelva kan vise til:
Butrint
Butrint, eller Butrinti, er en historisk by i Albania som står på UNESCOs verdsarvliste. Ruinene ligger på en liten halvøy mellom Korfusundet og Butrintsjøen i regionen Vlorë, nær den albanske byen Saranda og grensen til Hellas.
Historie
Byen ble grunnlagt av illyrere, men ifølge Vergils latinske epos Æneiden ble byen grunnlagt av Helenos fra Troja. I antikken var byens navn Bouthroton (latin: Buthrotum), og kjent som en pilegrimsby for de som dyrket legeguden Asklepios.
Bymurene rundt Butrint ble bygd 300-tallet f.Kr.
Byen ble erobret av romerne under Julius Cæsar og Augustus koloniserte byen i 167 f.Kr. Det bysantinske riket tilførte byen rikdom og rundt 10 000 innbyggere. Fra 1000-tallet kjempet normannere, angevinere og republikken Venezia om makten i området. Byen ble brukt som base for normannerfyrsten Bohemond i 1081 da han bygde opp en stor flåte for å erobre Konstantinopel, og dessuten på 1600-tallet da muslimske Suleiman I prøvde å ta Korfu.
Fraflytting og gjenoppdaging
I løpet av middelalderen dannet det seg myr i området, og Butrint ble fraflyttet. Ved begynnelsen av 1800-tallet var det igjen en beskjeden fiskerlandsby rundt en venetiansk borg. Den historiske byen ble gjenoppdaget i 1928 av den italienske arkeologen Luigi Ugolini. Storstilte utgravinger tok til etter andre verdenskrig og på 1990-tallet. I 1992 kom byen med på UNESCOs verdensarvliste, og området som omfattes ble utvidet i 1999. Da Albania opplevde sterk uro i 1997 ble museet i byen plyndret og mange skatter forsvant. Byen ble sett på lista over truede verdensarver ettersom byen manglet vernetiltak.
Av ruinene er det blant annet et romersk bad, et amfiteater, en villa, kapellruin fra 400-tallet og en basilika fra 500-tallet. Museet ligger i en venetiansk borg fra 1300-tallet.
Vibeke Stene
Vibeke Stene (født 17. august 1978) er en norsk vokalist. Hun er best kjent som tidligere medlem av gothic metal-bandet Tristania. Hun ble med i gruppen like etter at gruppen begynte å spille inn sin første demo.
27. februar 2007 sluttet Stene i bandet av personlige grunner. Hun uttalte at hun ville begynne å undervise i sang. Hun har siden vendt tilbake til musikken, blant annet i metalprosjektet God of Atheists. Hun har i tillegg vært med på teateroppsetninger. Hun har blant annet vært lærer ved Vardåsen skole i Kristiansand
Diskografi
Tristania har spilt inn fem album, en EP og en single med Stene som vokalist:
Charlie Watts
Charles Robert «Charlie» Watts (født 2. juni 1941, død 24. august 2021) var en britisk musiker som vant internasjonal som trommeslager i The Rolling Stones fra 1963 til sin død i 2021. Watts hadde sin bakgrunn i jazz og blues og bestemte seg for en musikkarriere da han var 13 år. Han spilte i diverse band før han ble medlem av The Rolling Stones, blant annet i Blues Incorporated, backing band for Alexis Korner. Watts første opptreden med The Rolling Stones var i januar 1963. I februar 1963 ble han fast medlem i The Rolling Stones og var medlem der i 58 år. Ved siden å spille med The Rolling Stones, turnerte Watts med sitt eget band, the Charlie Watts Quintet. Han opptrådte også i Lomdon på Ronnie Scott's Jazz Club med The Charlie Watts Tentet.
I 1989 ble Charlie Watts innvalgt i Rock and Roll Hall of Fame og i 2004 ble han innvalgt i UK Music Hall of Fame sammen med The Rolling Stones.
I juni 2004 ble det konstatert at Watts hadde strupekreft, men sykdommen ble holdt i sjakk, slik at han kunne fortsette å opptre med The Rolling Stones.
Tidlig liv
Charlie Watts ble født på University College Hospital i Bloomsbury, London. Faren, Charles Richard Watts, var en lastebilsjåfør for London, Midland and Scottish Railway og moren, Lillian Charlotte (født Eaves), hadde vært en fabrikkarbeider. Charlie hadde en søster som het Linda.
Som barn bodde Watts i Wembley, i "Pilgrims Way" nr. 23. Mange av Wembleys hus var blitt ødelagt av Luftwaffes bombing under Andre Verdenskrig. Watts's nabo, Dave Green, som bodde tvers over gaten, i "Pilgrims Way" nr. 22, var en barndomsvenn av Charlie, og de forble venner helt til Charlies død. Green ble en jazz bassist, og husker at han og Charlie som gutter oppdaget 78-plater. Han sier at Charlie hade flere plater enn han selv hadde. De to pleide a dra til Charlie's rom ig spille 78-platene. Watts' earliest første grammofonplater var jazz-innspillinger. Han husket at han hadde 78-plater Jelly Roll Morton og Charlie Parker. Green husker også at Watts også hadde en plate med Thelonious Monk and the Johnny Dodds Trio.
Charlie Watts og familien hans flyttet senere til Kingsbury, der han begynte på "Tylers Croft Secondary Modern School" og gikk der fra 1952 til 1956. Som skoleelev der viste han et talent for kunst, musikk, cricket og fotball. Da han og Green begge var rundt tretten år, ble Watts veldig interessert i tromming.
Karriere
Jazzband og Blues Incorporated
Etter avsluttet skolegang, arbeidet Watts som grafisk designer for et reklamebyrå kalt "Charlie Daniels Studios", og spilte også trommer iblant med lokale band på kaféer og klubber. Han og Dave Green begynte sin musikalske karriere sammen fra 1958 til 1959, der de spilte i et jazzband i Middlesex kalt "The Jo Jones All Stars".
I 1961 møtte Watts Alexis Korner, som inviterte ham til å bli med i bandet sitt, "Blues Incorporated." På den tiden, var Watts på vei til å bli grafisk designer i Danmark, men han tok imot Korner's invitasjon da han vendte tilbake til London i februar 1962. Watts spilte regelmessig med Blues Incorporated mens han beholdt jobben med reklamebyrået "Charles, Hobson and Gray".
Karriere med the Rolling Stones
I midten av 1962, møtte Watts Brian Jones, Ian "Stu" Stewart, Mick Jagger og Keith Richards, som også frekventerte rhythm and blues klubber i London. Men ikke før i januar 1963 bestemte Watts seg endelig til å bli medlem i the Rolling Stones. I begynnelsen kunne ikke bandet betale Watts, som tidligere hadde tjent penger på sine opptredener. Hans første opptreden som permanent member i the Rolling Stones var i Ealing Jazz Club 2 februar 1963. Watts ble ofte introdusert som "The Wembley Whammer" av Mick Jagger på livekonserter.
Ved siden av arbeidet sitt som musiker, bidro Watts med grafikk til de tidlige Rolling Stones musikkutgivelsene som for eksempel coveret til albumet Between the Buttons og var også ansvarlig for pressekonferansen i New York City før turnéen i 1975. Watts fortsatte sammen med Jagger å lage design for turnéer, for eksempel til "Tour of the Americas", "Steel Wheels"/"Urban Jungle Tour", "Bridges to Babylon Tour", "Licks Tour" og "A Bigger Bang Tour".
Watts var involvert i mange aktiviteter i tillegg til å være medlem i the Rolling Stones. Selv om Watts ble kjent gjennom rock, var jazzen hans personlige smak. Mot slutten av 1970-tallet, ble han med Ian Stewart i "the back-to-the-roots boogie-woogie band", Rocket 88, som hadde kjente engelske musikere innen jazz, rock og R&B. På 1980-tallet, he turnerte Watts verden rundt med et stort band, "the Charlie Watts Orchestra", som hadde medlemmer som Evan Parker, Courtney Pine og Jack Bruce, som også var medlem av "Rocket 88".
I 1991 organiserte Watts en jazz-kvintett som en hyllest til Charlie Parker. I 1993 ble albumet Warm and Tender med The Charlie Watts Quintet, med vokalist Bernard Fowler, utgitt. Etter deres samarbeid med the Rolling Stones på albumet Bridges to Babylon i 1997, ga Watts og trommeslager Jim Keltner ut et "techno/instrumentalt" album med tittelen Charlie Watts/Jim Keltner Project.
Privatliv
14. oktober 1964, giftet Watts seg med Shirley Ann Shepherd (født 11. september 1938), som han møtte før han ble en kjent musiker. Paret fik en datter, Seraphina, født in mars 1968. Seraphina fødte Watts's eneste barnebarn, en pike som fikk navnet Charlotte. Charlie og Shirley Ann var fortsatt gift da Charlie døde.
Henri Baumgartner
Henri Baumgartner (født 1929, død 1992) var en fransk jazzmusiker (gitar), av sinti opphav; kjent for virtuos sigøynerjazz. Han var sønn av Django Reinhardt og var således også kjent som Lousson Reinhardt, og halvbror til jazzgitaristen Babik Reinhardt. Henri ble født mens Django lå på sykehus med brannskader. Moren Bella skilte seg fra Django giftet seg på nytt og Baumgartner var stefarens etternavn som Henri tok i bruk. Fornavnet var kjælenavnet l'Ourson (fransk for bjørnunge). Han holdt kontakt med faren etter skilsmissen. Han lærte jazz av andre sigøynere og kopierte til dels faren. Etter hvert sluttet han seg til Djangos band. Han medvirket på en plate med sin far (Concert de Bruxelles (1948).
Charlie Watts
Privatliv
Watts bodde nær Dolton, en landsby i Devon, der han eide farm med Arabiske hester. Mens de andre medlemmene i the Rolling Stones samlet på biler, så hadde Watts aldri førerkort. Han så på biler som estetisk vakre objekter. Watts var også en stor fan av cricket.
Watts' privatliv virket å være mye roligere enn bandkameratene sine og mange av sine rock-and-roll kolleger. Watts er kjent for sin lojalitet med hustruen Shirley. Watts avviste bestandig seksuelle tilbud fra groupies mens han turnerte.
Helse
På midten av 1980-tallet, ble Watts' tidligere moderate bruk av alkohol og narkotika became større. Han sa det var hans måte å takle familieproblemer på. Han mente selv det var en slags midtlivskrise. Han sa at "alt jeg vet er at jeg ble en totalt annerledes mann i 1983 og kom ut av det igjen i 1986. Han sa at han nesten mistet sin kone på grunn av oppførselen sin.
Selv om Watts hadde sluttet å røyke i 1980, ble Watts diagnostisert kreft i halsregionen i juni 2004. Watts fikk strålebehandling og kreften virket å ha forsvunnet. Resten av bandet skrev låter og øvde dem inn, og da Watts klar igjen, var han med på en turné som varte i 2 år.
5. August 2021, ble det rapportert at Charlie Watts hadde bestemt seg for å stå over US No Filter Tour på grunn av hjertekirurgi og at Steve Jordan ville overta som trommeslager.
Død
Watts død på et sykehus i London 24. august 2021, 80 år gammel, med familien sin rundt seg. Watts's bandkompiser Mick Jagger, Keith Richards og Ronnie Wood hedret Watts sammen med tidligere bandmedlem Bill Wyman. Andre kjendiser og musikere hedret Watts etter hans død, blan annet Paul McCartney, Ringo Starr, Elton John, Brian Wilson, Pete Townshend, Nick Mason, Roger Daltrey, medlemmene i U2, Bryan Adams, Liam Gallagher, Brian May, Roger Taylor, Kenney Jones, Chad Smith, Questlove og Max Weinberg. I 10 dager ble alt innholdet på the Rolling Stones' offisielle webside byttet ut med et bilde av Charlie Watts.
Diskografi
I tillegg til albumene med The Rolling Stones har Watts utgitt følgende:
Karen Svisdal
Karen Marie Svisdal, (pikenavn Larsdatter Berset, født 16. desember 1889 i Vistdal, død 23. februar 2000) ble kjent som superhundreåring da hun rundet 110 år i 1999.
Karen kommer fra en liten gård i Vistdalen, i fjellheimen i Indre Romsdal. Faren døde tidlig, og som 12-åring måtte Karen forlate hjemmet for å brødfø seg selv. Etter å ha giftet seg og fått en sønn ble hun tidlig enke. Hun giftet seg så på nytt.
Hun var først gift 1915 med Teodor Hansen Hoven (f. 1887 i Sunndal), som enke ble hun gift med enkemann Paul Svisdal (f. 26. mars 1891, d. 1975 i Sunndal). Karen Marie overlevde begge sine ektemenn. Da hun giftet seg med sin andre mann, tok hun over ansvaret for en søskenflokk på sju. Hennes eldste sønn døde av alderdom før henne.
Hun har bodd på Sunndalsøra siden 1974 (?), og døde der den 23. februar 2000, 110 år og 69 dager gammel.
Hennes far var Lars Olsen Berset (Bergset), født rundt 1850. Hennes mor var Kari Aslaksdatter, født i Eresfjord og Vistdal den 6. oktober 1853.
Northrop Grumman X-47
Northrop Grumman X-47 UCAV-N (Unmanned Combat Air Vehicle – Navy) er et jetdrevet eksperimentelt ubemannet kampfly-prosjekt for hangarskip-operasjoner. Oppdragsgiver var USAs marine (USN) og DARPA. Flyene ble bygd fra 2001 til 2007 i to varianter (A og B), selv om A- og B-variantene ikke hadde mye til felles med hverandre. X-47A ble bygd i ett eksemplar, mens X-47B ble bygd i to eksemplarer.
Bakgrunn
Parallelt med USAs flyvåpen USAF og DARPAs (Defense Advanced Research Projects Agency) utviklingsprogram for et ubemannet kampfly, samarbeidet USAs marine og DARPA om et hangarskip-basert ubemannet kampfly. To kontrakter ble inngått i juni 2001, den ene med Boeing som fikk betegnelsen X-46, og den andre med Northrop Grumman som ble tildelt betegnelsen X-47.
X-47A Pegasus
Northrop Grumman hadde allerede utviklet eksperimentflyet «Pegasus» for egen regning, og dette flyet fikk betegnelsen X-47A. X-47A var ferdigbygd i juli 2001, og grundige bakketester ble utført i 2001 og 2002. 24. februar 2003 gjennomførte flyet sin første flyvning ved China Lake i California. Jomfruturen ble avsluttet med en meget presis landing som viste at flyets styresystem var nøyaktig nok til å kunne treffe en bremsewire på et hangarskip. Dette ble den eneste testflyvningen med X-47A.
X-47B UCAS
I stedet for å fortsette med to parallelle eksperimentprosjekter, ble det i 2003 besluttet å slå sammen marinens og flyvåpenets UCAV-programmerer til J-UCAV, senere omdøpt J-UCAS (Joint Unmanned Combat Air Systems). Northrop Grumman fikk kontrakt på å utvikle X-47B, et større fly med kraftigere landingsunderstell og krok for hangarskiplandinger. Selskapet besluttet at videre testflyvninger med X-47A ikke var nødvendige, siden X-47A og X-47B ikke ville ha mye til felles. I januar 2006 ble J-UCAS-programmet kansellert, men utviklingen av ubemannede kampfly ble videreført av marinen, først under betegnelsen N-UCAS, senere UCAS-D (D for «demonstrator»). Arbeidet med Boeings X-45C og Northrop Grummans X-47B som hagarskip-baserte, ubemannede kampfly fortsatte parallelt inntil august 2007, da marinen valgte X-47B for videre utvikling. Northrop Grumman fikk i oppdrag å bygge to eksemplarer, og jomfruturen ble gjennomført av fly nr. 1 i februar 2011. I november 2012 ble X-47B sendt opp ved hjelp av katapult for første gang. Dette var en landbasert katapult ved marinens testsenter for fly ved Naval Air Station Patuxent River. 14. mai ble flyet sendt opp med katapult fra hangarskipet USS «George H.W. Bush», og 17. mai gjennomførte det en avbrutt landing (Touch and Go) - begge deler mens hangarskipet var til sjøs. I 2013 foretok X-47B den første helautomatisk landingen på hangarskip, mens fylling av drivstoff i luften ble gjennomført første gang i april 2015.
Senere i 2015 ble UCAS-D-programmet avsluttet, og begge flyene ble lagret i Palmdale hos Northrop Grumman (som eide flyene). Tanken om at de kunne brukes til å viderutvikle ubemannede autonome kampfly ble aldri realisert, og i august 2022 kunngjorde Northrop Grumman at flyene skulle overføres til to flymuséer og utstilles der.
Formål
X-47 skulle sammen med Boeing X-46 teste ut tekniske løsninger og konstruksjonsdetaljer for et ubemannet hangarskip-basert selvstyrt haleløst kampfly. J-UCAS-programmet var delt opp i trinn, kalt «spiraler». Spiral 0 var Boeing X-45A, mens Boeing X-45C og X-47B var spiral 1. Northrop Grumman ble valgt for UCAS-D-kontrakten til fordel for Boeing, og i løpet av et seksårsprogram skal X-47B både ta av og lande på et hangarskip i rom sjø. Senere «spiraler» skal videreutvikle systemets ytelse, styresystem, sensorer og våpenkapasitet. Det ene X-47B er utrustet for å kunne teste ut drivstoffylling i luften - både med luftforsvarets og marinens metoder.
Design
X-47A og X-47B er et haleløst fly som erstatter sideror med vektorstyring av jetstrålen. Begge er bygd av komposittmaterialer, og benytter avanserte GPS-baserte navigasjonssystemer. Begge versjonene har 3-punkts landingsunderstell, men bare X-47B har utfellbar halekrok for hangarskiplandinger. X-47B er designet med tanke på å være vanskelige å oppdage på radar (stealth), og har innvendige våpenrom. Ingen av X-47-flyene er konstruert for å fly med overlydsfart (supersonisk). X-47B har små vinger på det ruteformede skroget, noe som gir større rekkevidde og bedre kontroll ved landing. Disse vingene kan foldes sammen når flyet skal parkeres ombord på et hangarskip.
X-47A Pegasus
Dimensjoner
Ytelse
X-47B UCAS
Dimensjoner
Ytelse
Kilder
X-47B
Natriumsulfat
Natriumsulfat (Na2SO4, natriumsulfat anhydrat, Na2SO4 · 10H2O, natriumsulfat dekahydrat ) også kalt for glaubersalt oppkalt etter Johann Rudolph Glauber. Natriumsulfat er svovelsyrens natriumsalt.
Halve produksjonen av natriumsulfat i verden kommer av et biprodukt ved å skille industriprosesser som for eksempel fremstilling av rayon, kromater, fenol og borsyre.
Fremstilling
Natriumklorid og svovelsyre reagerer og danner natriumsulfat og saltsyre: 2NaCl + H2SO4 → Na2SO4 + 2HCl
Natrium og svovelsyre reagerer og danner natriumsulfat og hydrogengass: Na + H2SO4 → Na2SO4 + H2
Lut og svovelsyre reagerer og danner natriumsulfat og vann: 2NaOH + H2SO4 → Na2SO4 + 2H2O
Bruk
Natriumsulfat dekahydrat kan benyttes til å lagre energi i solceller. Det blir flytende i solvarmen og tar opp energi. Det krystalliserer når temperaturen går under 32 °C og avgir store mengder med krystallisjonsvarme.
Martin-demningen
Martin-demningen er en demning med vannkraftverk (tradisjonelt elvekraftverk) på ei sideelv til Coosa River som igjen munner ut i Alabama River, beliggende i Elmore County, delstaten Alabama i USA.
Deuce Bigalow: European Gigolo
Deuce Bigalow: European Gigolo (2005) er oppfølgeren til filmen Deuce Bigalow: Male Gigolo fra 1999. Rob Schneider har hovedrollen som Deuce Bigalow, en mannlig prostituert som må reise til Europa for å hjelpe halliken sin T.J., spilt av Eddie Griffin, å finne en morder som tar livet av alle de flinke mannlige prostituerte.
Handling
Deuce blir bedt om å komme tilbake og jobbe for T.J. i Amsterdam. Etter at Heinz Hummer blir funnet død i en bakgate tar Deuce den døde prostituerte med tilbake til T.J. Etter å bli sett mens han dumper liket blir T.J. fremstilt i media som en som tar livet av homofile prostituerte. For å renvaske sin venns navn må Deuce besøke alle tidligere klienter til den avdøde for å finne morderen.
625 Xenia
625 Xenia er en hovedbelteasteroide. Den ble oppdaga den 11. februar 1907 av August Kopff fra Landessternwarte Heidelberg-Königstuhl i Heidelberg. Navnet er trolig inspirert av asteroidens provisoriske navn, 1907 XN.
Aasne T. Hustveit
Aasne T. Hustveit, (pikenavn Tarjeisdatter Midbø, født 2. desember 1879 i Vinje, Telemark, død 17. desember 1989) ble kjent som superhundreåring da hun rundet 110 år i 1989.
Hun døde 110 år og 15 dager gammel som Norges da eldste person.
Hennes foreldre var bruker Tarjei Knutsen, født i Vinje den 2. oktober 1846, død 1933 og Margit Nikulsdatter, født i Vinje 17. desember 1842, død 1931. Begge foreldrene til Aasne T. Hustveit døde i det som dengang ble regnet som høy alder.
Frank Cottrell Boyce
Frank Cottrell Boyce (født 23. september 1959) er en britisk manusforfatter, romanforfatter og tidvis også skuespiller. Han er kjent for sine barnebøker og for sitt samarbeid med regissøren Michael Winterbottom. Han var også manuskriftforfatter av åpningsseremonien for Sommer-OL 2012 i London, og har skrevet oppfølgere til Ian Flemings barnebok Chitty Chitty Bang Bang: The Magical Car.
Han har vært manusforfatter for serien Coronation Street. Etter at han ble kjent med Winterbottom samarbeidet de to om Forget About Me. Samarbeidet var vellykket, og Winterbottom lagde ytterligere seks filmer basert på manus av Boyce: Butterfly Kiss, Welcome to Sarajevo, The Claim, 24 Hour Party People, Code 46 og A Cock and Bull Story. Sistnevnte film er ifølge Boyce den siste de samarbeidet om, og han ble kreditert under pseudonymet Martin Hardy.
Andre regissører han har samarbeidet med er Danny Boyle, Alex Cox og Annad Tucker.
Haukedalsvatnet
Haukedalsvatnet er en innsjø i Sunnfjord kommune i Vestland. Den er en del av Gaularvassdraget.
Finne (biologi)
thumb|350px|[[Lysprikkfisker|Lysprikkfisk, Lampanyctodes hectoris:
Slaget ved Gerontas
Slaget ved Gerontas (gresk: Ναυμαχία του Γέροντα) var et sjøslag utkjempet nær øyen Leros i det sørøstre Egeerhavet. Den 29. august (jul) 1824 beseiret en gresk flåte på 75 skip en omanske armada på 100 skip bidratt av Egypt, Tunisia og Algerie.
Finne (biologi)
(1) – gjellelokk, (2) – sidelinje, (3) – ryggfinne, (4) – fettfinne, (5) – spord, (6) – halefinne, (7) – gattfinne, (8) – lysorganer, (9) – bukfinne, (10) – brystfinne]]|undefined
Slaget ved Gerontas
Slaget ved Gerontas var et av de mest utslagsgivende marinesammenstøtene under Den greske selvstendighetskrigen og sikret øyen Samos under gresk kontroll.
Finne (biologi)
Finner er flate, bevegelige organer hos fisker og hvaler. Ordet brukes også i overført betydning om styreinnretninger på fly og undervannsbåter, og om en karosseridetalj på enkelte biler. Landlevende virveldyr som har vendt tilbake til havet, har utviklet tilsvarende organer, som da kalles luffer eller sveiver.
Fritid
Fritid er den tiden i løpet av døgnet da en ikke sover, spiser eller utfører pålagte oppgaver eller arbeid. Fritiden omfatter delen av en persons liv som han eller hun mer eller mindre fritt kan bestemme over selv. Fritid blir oftest fylt med lystbetonte aktiviteter som er fri fra stress og bekymringer. Noen ganger kan det være uklart hvilke gjøremål som er «obligatoriske», enten det gjelder jobb, skole eller hjem, og dermed også hva som er arbeid og fritid. En kan dessuten utføre et arbeid av interesse for eller glede over oppgavene og betrakte jobben som hobby.
Finne (biologi)
Fiskene bruker finnene til styring, fremdrift og til å bremse med. I tillegg brukes de til å kommunisere med andre fisker, for eksempel under paring, eller kamp om territorier. Parede finner er bryst- og bukfinnene, mens rygg-, gatt- og halefinnene er uparede. Antall, form, plassering og oppbygning av finnene er viktige bygningstrekk, som brukes for å skille ulike fisker fra hverandre.
Fritid
Fritidsaktiviteter
Foruten hvile og vanlig rekreasjon hjemme, er typiske fritidssysler samvær med venner og familie, lek, spill og hobbyaktiviteter, sport og friluftsliv, ulike aktiviteter knyttet til underholdning, shopping og reiser. Bortsett fra natur- og hjemmeaktiviteter er det flere fritidstilbud i tettsteder enn på landsbygda. Særlig i byene er det et bredt fritidsmarked, på samme måte som det er et større arbeidsmarked. Et slikt fritidsmarked kan bestå av organiserte, mer eller mindre profesjonelle aktiviteter, underholdningstilbud, treningsmuligheter, foreninger, kurs, restauranter og sosiale møteplasser.
Finne (biologi)
Brystfinnene kan sitte høyt oppe på kroppsiden, eller kan sitte på kanten av buken. Bunnlevende arter har ofte store brystfinner som støtter kroppen mot bunnen. Flygefiskene bruker sine store brystfinner til å glidefly over sjøen. Bukfinnenes plassering kan variere mye. De satt opprinnelig midt på kroppen, mellom brystfinnene og gattfinnen. Hos noen arter er de flyttet framover, mens de hos andre er flyttet bakover, og noen, for eksempel ål, mangler helt bukfinner.
Fritid
Fritidsaktiviteter
Et rikt, lokalt fritidstilbud kan være viktig for trivelsen hos befolkningen og for hvor folk velger å bosette seg. Mange norske kommuner legger særlig vekt på tilbudet til barn og unge for å gi dem et godt oppvekstmiljø, og støtter tiltak som skolefrittidsordninger, fritidsklubber og foreninger for de yngste.
Finne (biologi)
Noen fisker, som laksefisker, karpelaksfisker og maller, har en såkalt fettfinne. Den sitter mellom rygg- og halefinnene, og har ikke finnestråler. Funksjon og evolusjonært opphav til fettfinnen er ukjent.
Fritid
Historikk
Etter som det har blitt større fokus på fritid og folk har fått bedre råd, har det oppstått kommersielle fenomener som fritidsklær og fritidsutstyr. Fritidsklær er et samlebegrep for plagg som ikke er arbeidsklær eller knyttet til et spesielt gjøremål. Slike klær er oftest ledige, uformelle og lettstelte, for eksempel lettvinte T-skjorter, behagelige joggesko, slitesterke olabukser, praktiske allværsjakker og andre uteklær. Sports- og fritidsutstyr omfatter først og fremst utstyr for idrettsaktiviteter, friluftsliv, camping, jakt og fiske, men også uteaktiviteter som grilling og lekeapparater.
Finne (biologi)
Halefinnen drives av muskler i kroppen og halen, og er fiskens viktigste organ for å kunne bevege seg. De fleste nålevende fisker har en symmetrisk halefinne (homocerk). Hos noen er den øvre delen forlenget (epicerk), for eksempel hos haier og stører. Det finnes også fisker der den nedre delen av halefinnen er forlenget (hypocerk), som hos flygefisker og brasmeflire.
I håndbøker og annen faglitteratur angis ofte oppbyggingen av finnene med en såkalt finneformel. Ryggfinnen er D (dorsal), flere ryggfinner angis som D1, D2 og så videre regnet fra hodet, gattfinnen er A (anal), brystfinnen er P (pektoral) og bukfinnen er V (ventral). Det er ikke vanlig å ta med halefinnen, C (caudal), ettersom den ikke har så stor betydning for å skille arter. Antall piggstråler angis med romertall, og antall bløtstråler med arabiske tall.
Laks har for eksempel finneformel D 12–15, A 10–14, P 11–16, V 8–10, mens abbor har D1 XII–XVII, D2 I–II/13–16, A II/8–10, P 14, V I/5.
Finnene hos bruskfisker er litt annerledes bygget opp. Finnestrålene er av brusk, og hos haier og skater er finnene så tykke at finnestrålene ikke er synlige.
Gråsjøen
Gråsjøen er en innsjø som ligger i Trollheimen i kommunene Surnadal i Møre og Romsdal og Rindal i Trøndelag. Innsjøen er regulert som magasin for Gråsjø kraftverk.
Peru under Sommer-OL 2000
Peru under Sommer-OL 2000. Tjueen sportsutøvere, tretten kvinner of åtte menn fra Peru deltok i sju sporter, friidrett, judo, seiling, skyting, svømming, stuping og volleyball under 2000 i Sydney. De vant ikke noen medalje.
Léon Feer
Henri-Léon Feer (født 22. november 1830 i Rouen i Frankrike, død 10. mars 1902 i Paris) var en fransk lingvist, orientalist, tibetolog, indolog og sinolog.
Karmsundet
Karmsundet er sundet mellom Karmøy og Haugesund/Fastlands-Karmøy. Dette sundet er sørligste beskyttede delen av skipsleia langs norskekysten, den skipsleia som antakelig har gitt navn til landet Norge. Mange av landene i Europa har fått navn etter sine landområder, men Norge har fått navn etter skipsleia utenfor. Dette forteller om hvilken viktig rolle havet og kysten har spilt i norsk historie. Når folk kommer seilende over den åpne havstrekningen fra Østlandet over Lista, og videre langs jærkysten, ligger Karmsundet som en beskyttet hav-veg ved innløpet til skipsleia nordover. Denne skipsleia fikk navnet Nordvegen. Karmsundet er i dag blant de mest trafikkerte strekningene langs norskekysten, og har hatt stor betydning for utviklingen av området, da spesielt byene Haugesund og Kopervik som har utviklet seg som følge av den gunstige beliggenheten.
Skipet er det største som noen gang har gått gjennom Karmsundet, med en lengde på 344,5 meter og 18 dekk i høyden. Skipet la til kai i Haugesund 24. oktober 2020 for å avvente cruise-sesongen i 2021. Høyden begrenses av Karmsundbrua som tillater 45 meter.
Forklaringer om Nordvegen
Professor Magnus Olsen sier om Nordvegen: ''Det er leia her, fra Skudefjorden opp gjennom Karmsundet og videre nordover som først har båret Norgesnavnet, Nordvegen, vegen mot nord. Det er denne skipsleia som har gitt landet dette navnet, og som statsnavn har det vesentlig først vært nyttet om det vestnorske riket.''
Professor Claus Krag sier om Nordvegen; ''Den viktigste seilleden langs kysten gikk gjennom Karmsundet. Disse sørvestnorske områdene ser ut til å ha utgjort kjernen i Harald Hårfagres rike.''
Lay-demningen
Lay-demningen er en demning med vannkraftverk (tradisjonelt elvekraftverk) på ei sideelv til Coosa River, i Chilton County, delstaten Alabama i USA. Det har en installert produksjonskapasitet på 177 MW, fordelt på seks turbiner.
Ryn
Ryn eller Ryn-Peski (russisk Рын-пески, Ryn-peski) er en ørken vest i Kasakhstan og sørøst i den russiske republikken Kalmykia, nord for Kaspihavet og sørøst for Volga-høylandet. Grensene til ørkenen er bare omtrentlige. Noen kart viser ørkenen som hele den kaspiske senkningen og strekker seg nesten helt til Kaspihavet, mens andre viser at den ligger nord for senkingen. Ryn ligger vest for Uralelven mellom 46° og 49° nord og 47° til 52° øst.
Mange små byer ligger spredd rundt i Ryn. Ryn ligger i en halvtørr klimasone og får særdeles lite nedbør.
Sterke vinder sveiper fra tid til annen over ørkenen og i 2001 dalte sand fra Ryn nedover Østersjøen. En studie av støvtransport over lange avstander i Østersjøområdet ved å analysere støvforurensning i Skandinavia viste at aerosolkonsentrasjonen var mer påvirket av Ryn enn Sahara.
MS «Teisten»
MS «Teisten» er en katamaran bygget i 2006 for Tide Sjø, nå Norled. Båten går i rute mellom Sunnhordland og Bergen. MS «Teisten» er søsterskipet til MS «Tranen».
I Sunnhordlandsruten har båten anløp i Skånevik, Sunde, Ranavik, Leirvik, Rubbestadneset, Hufthamar, Flesland og Bergen.
MS «Teisten» ble bygget av Fjellstrand som byggenummer 1675. Overlevering til rederiet skjedde 15. desember 2006.
Haakonsvern kirke
Haakonsvern kirke er et militært kapell konstruert i en kvadratisk form, fra 1968 på Haakonsvern i Bergen kommune.
Byggverket er i mur og har 250 plasser. Utenfra ser kirken ut som baugen på et fartøy. Den er kunstnerisk utsmykket av Terje Grøstad, som har stått for glassmosaikk, døpefont og alterutsmykningen, som er et kors av laminert tre som henger ned fra taket. Orgelet er fra Vestfold orgelbyggeri og har elleve stemmer. Kirkeklokken er en skipsklokke fra skipet «Königsberg», som ble skadet på vei til Bergen i 1940 og senket ved kai.
Land Rover Lightweight
Lightweight eller Airportable er et militært kjøretøy med firehjulstrekk fra britiske Land Rover, et av to spesialbygde kjøretøy for det britiske forsvaret. Hæren trengte et kjøretøy som kunne løftes under et Westland Wessex helikopter på 1960-tallet. Dette begrenset vekten til 2 500 pund (omtrent 1130 kg).
Den minste Land Roveren som var tilgjengelig på den tide var Series IIA 88", som var altfor tung. Den ble lettet for alt tilbehør som ikke var absolutt nødvendig, blant annet støtfanger og reservehjul.  Deler av karosseriet, dørene og frontruten ble byttet ut med enklere deler som var raskere å demontere.  Den mest radikale endringen var at kjøretøyet ble gjort litt smalere, noe som gjorde at den passet på en standard pall, men trengte smalere aksler.
Egenvekten på en komplett Lightweight var 2 650 pund, over grensen, men ved å ta bort karosserideler kom vekten under 2 500. Siden helikoptrene hadde fått større lastekapasitet underveis i utviklingsprogrammet, så ble kjøretøyet kjøpt inn av hæren.
I 1973 gikk Lightweight-produksjonen over til å bruke deler fra Series III, som var den vanlige militære Land Roveren fra det tidspunktet.
Kjøretøyet ble også eksportert til noen andre land, blant annet Danmark.
627 Charis
627 Charis er en hovedbelteasteroide. Den ble oppdaga den 4. mars 1907 av August Kopff fra Landessternwarte Heidelberg-Königstuhl i Heidelberg. Den er oppkalt etter de tre khariter i gresk mytologi, som svarer til de tre gratier hos romerene.
Bakkaelva
Bakkaelva er ei elv i Leirfjord kommune i Nordland. Den er ei sideelv til Bardalselva, og er 10,5 kilometer lang, med et nedbørfelt på 16,7 km². Den har navn etter gården «Bakken», som ligger på sørsida av elva, rundt en kilometer før samløpet med Bardalselva.
Nigeriabrev
Nigeriabrev er betegnelsen på et utbredt forsøk på svindel gjennom e-post og Internett og vanlig brev. Det er ikke klart om de er rettet mot fattige fordi de faller lett for det eller rike mennesker til å få mer penger. Men adressen får de fra opplysningstjenester på nettet og inntekten fra skattelistene.
Historikk
Det «klassiske» nigeriabrev skriver seg fra 1970-tallet og ble sendt enten i form av et vanlig brev, telex eller telefaks. Mottakers navn hadde avsender vanligvis hentet fra en alminnelig bedriftskatalog. Avsender utga seg for å være en høyt betrodd nigeriansk statstjenestemann som hadde klart å tilegne store pengebeløp på ulovlig vis, og som bad om assistanse for å få disse omsatt i vestlig valuta. Oftest skulle mottaker få halvparten av beløpet mot å samarbeide ved å stille sin bankkonto til disposisjon.
Seljebørstespinner
Seljebørstespinner (Leucoma salicis (Linnaeus, 1758)) er en sommerfugl i gruppen børstespinnere (Lymantriidae). Denne helt hvite arten har larver som lever på selje og andre arter i pilefamilien (Salicaceae).
Nigeriabrev
Historikk
Det økte voldsomt i volum fra midten av 1990-årene, da som e-post. På tross av navnet kan nigeriabrevene komme fra så forskjellige land som Nigeria, Uganda, Irak, Nederland og USA. Majoriteten kommer imidlertid fra Vest-Afrika, og spesielt Nigeria og Elfenbenskysten skiller seg ut. Svindlere opererer også i land som Storbritannia, Spania og Nederland, og møter sine ofre personlig.
Seljebørstespinner
Utseende
- En middelsstor (vingespenn 34 – 55 mm), helt hvit spinner. Antennene er vel 1/3 så lange som forvingen, bredt fjærformede hos hannen, smalt fjærformede hos hunnen. Kroppen er sylindrisk og middels kraftig, vingene rundete. Den er den eneste helt hvite spinneren som forekommer i Norden, lenger sør i Europa forekommer bjørnespinner-arten Hyphantria cunea (innført fra Nord-Amerika), der hannen, men ikke hunnen er helt hvit. Larven er gråsvart, langs ryggen på hver side med en rekke av hvite flekker, langs sidene med en bred, grå stripe. Jevnt fordelt over hele kroppen sitter rødlige vorter son bører en kvast av stive børster. Disse er brune på ryggen, hvite på sidene. I tillegg sitter det noen lange, mørke børster rundt hodet. Puppen er mørkebrun, med dusker av lange, vite, ullaktige hår.